તુલા રાશિના જાતકો તમને સમજે છે પણ તમે તેઓને કદાચ સમજી ન શકો તેવું બને તેની શક્યતાઓ વધુ છે. તેમની‘પૈસા અને વ્યવસાય’ વિશેની સમજનું શું કહેવું? તેઓ જેટલો ઉત્તમ વ્યવસાય બીજી રાશિના જાતકો નથી કરી શકતા. તુલા રાશિના જાતકો પાસેથી આર્થિક બાબતોમાં સલાહ લઇ શકાય. તેઓ અન્ય લોકો સાથે માપનો સંબંધ અને માપની વાતો કરે છે, તેઓનો સ્વભાવ એક દાયરામાં ખીલે છે. તેઓ બધી પ્રકારના લોકોને મળી શકે છે. તેઓ અલગ અલગ લોકો સાથે અલગ અલગ રીતે પણ કોઈ ખચકાટ વિના વાત કરી શકે છે. તેઓ બધી વાતમાં હા પાડે છે, તે તેમની માટે તકલીફ સર્જે છે. આ રાશિના જાતકો સામેવાળા સાથે ગમે તેવી તકરારમાં પણ શાંતિથી વાત કરી શકે છે. તેઓ મુસીબતોને બહુ ગણકારતા નથી. તેમની પાસે તેમની બુદ્ધિ અને બીજો રસ્તો હાજર જ હોય છે. પ્રેમ જીવનમાં સફળ હોવા છતાં તેઓ ક્યારેય લાગણીવેડા કરતાં નથી. અન્ય લોકો તેમના વિષે જાહેરમાં ઉલ્લેખ કરે, તે તેમને પસંદ નથી.